Diari Oficial de la Generalitat Valenciana


Sumari del DOGV 6297, del 25-06-2010 (2010/7226)

RESOLUCIÓ de 15 de juny de 2010, de la Conselleria de Sanitat, per la qual adjudica ajudes per a estudis d'investigació en avaluació de tecnologies sanitàries i sobre pràctiques sanitàries basades en l'evidència científica.
-------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6297

Data del DOGV
:   25-06-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/7226


Data del document
:   15-06-2010

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 15 de juny de 2010, de la Conselleria de Sanitat, per la qual adjudica ajudes per a estudis d'investigació en avaluació de tecnologies sanitàries i sobre pràctiques sanitàries basades en l'evidència científica. [2010/7226]  
Vist que l'Orde de 21 de desembre de 2009, de la Conselleria de Sanitat (Diari Oficial de la Comunitat Valenciana número 6.175, de 30.12.2009), va convocar ajudes per al foment de la investigació sanitària a la Comunitat Valenciana durant l'any 2010 i en va establir les bases reguladores, que en l'annex II es dirigien a finançar estudis d'investigació en avaluació de tecnologies sanitàries i sobre pràctiques sanitàries basades en l'evidència científica.  
Vist que les ajudes esmentades, tramitades pel procediment anticipat, condicionaven la concessió al fet que hi haja, en el pressupost de l'exercici 2010, crèdit adequat i suficient d'acord amb l'Orde de 26 de setembre de 1994, de la Conselleria d'Economia i Hisenda, i que en els Pressupostos de la Generalitat Valenciana per a l'exercici 2010 hi ha una dotació de 25.000 € (vint-i-cinc mil euros) en el programa pressupostari 97.92.31.5869.412.15.3 de la Direcció General d'Ordenació, Avaluació i Investigació Sanitària, codi de línia T5825000, que té com a denominació proporcionar ajudes a estudis d'investigació sobre avaluació sanitària i tecnologies en investigació sanitària i la finalitat de la qual és la convocatòria d'ajudes per a estudis d'investigació sobre avaluació i medicina basada en l'evidència.  
Vist que les entitats representades pel personal investigador que s'allisten al final han sol·licitat ajudes per a finançar projectes d'investigació específics de l'article 1.2 i l'annex II de l'orde esmentada, en l'àrea d'avaluació de tecnologies sanitàries i sobre pràctiques sanitàries basades en l'evidència científica, en els termes que preveu l'orde de referència i han manifestat l'acceptació de les condicions exigides en l'orde esmentada.  
Atesa la proposta de resolució definitiva de la comissió avaluadora de les ajudes dites, que va avaluar els projectes d'investigació individualment, segons els criteris de selecció establits en les bases tercera i sisena de l'annex II de l'orde esmentada i va determinar les prioritats i necessitats per mitjà de la ponderació dels criteris que s'han de seguir per a la concessió d'ajuda, va procurar garantir l'eficàcia i eficiència de les actuacions en matèria d'avaluació de tecnologies sanitàries i sobre pràctiques sanitàries basades en l'evidència científica i va ajustar les ajudes als recursos previstos per a 2010, i no s'han presentat al·legacions a la proposta provisional d'ajudes, que es va fer pública des del 25 de maig de 2010, resolc:  
Primer  
Concedir les ajudes per a finançar els projectes d'investigació per a 2010 que s'allisten en l'annex, també les quantitats, a les entitats representades pel personal investigador, per a contribuir al finançament de projectes d'investigació específics sobre avaluació de tecnologies sanitàries i sobre pràctiques sanitàries basades en l'evidència científica, que s'indiquen en l'annex d'esta resolució, per un import total de vint-i-cinc mil euros (25.000 €).  
Segon  
Les persones beneficiàries de les beques han d'enviar a la Direcció General d'Ordenació, Avaluació i Investigació sanitària la memòria final del projecte, en la qual han d'incloure una memòria detallada de la investigació, i també un resum, juntament amb una llista detallada de les despeses totals, ajustada al model que els ha de facilitar la Direcció General d'Ordenació, Avaluació i Investigació Sanitària. També han d'enviar les separates de publicacions o comunicacions a congressos, si n'hi ha. En la publicació de treballs científics, presentació de comunicacions a congressos i reunions científiques, i altres activitats científiques que tinguen lloc com a resultat d'una ajuda d'investigació, se n'ha de consignar l'origen del finançament i se n'ha d'enviar a la Direcció General d'Ordenació, Avaluació i Investigació Sanitària un exemplar de la publicació, amb la menció del número d'expedient. També s'han d'enviar a la Direcció General d'Ordenació, Avaluació i Investigació Sanitària les publicacions que es produïsquen com a conseqüència de l'ajuda després de la presentació de la memòria.  
Tercer  
S'ha de notificar esta resolució a totes les persones interessades. Esta resolució posa fi a la via administrativa. Poden interposar-s'hi un recurs contenciós administratiu en el termini de dos mesos comptador des de l'endemà de la notificació, davant de la Sala Contenciosa Administratiu del Tribunal Superior de Justícia de la Comunitat Valenciana, d'acord amb el que disposen els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, i també els articles 10 i 46 de la Llei 29/1998, de 13 de juliol, reguladora de la Jurisdicció Contenciosa, o bé qualsevol altre recurs que hom estime pertinent per a la defensa dels seus interessos.  
València, 15 de juny de 2010.- El conseller de Sanitat: Manuel Cervera Taulet.  
Annex  
Número d'expedient d'avaluació de tecnologies: 15/2010  
Entitat adjudicatària: Fundació d'Investigació la Fe.  
Títol del projecte: Valoració diagnòstica de l'ecografia en la caracterització de l'emplaçament correcte del dispositiu anticonceptiu intratubàric Essure®.  
Investigador responsable: Alicia Marzal Escrivà.  
Ajuda concedida: 1.500 €   
Número d'expedient d'avaluació de tecnologies: 16/2010  
Entitat adjudicatària: Fundació d'Investigació la Fe.  
Títol del projecte: Repercussions dels procediments dolorosos d'infermeria sobre l'estabilitat del prematur en una UCIN segons el cicle del son.  
Investigador responsable: Pilar Sáenz González.  
Ajuda concedida: 6.500 €  
Número d'expedient d'avaluació de tecnologies: 04/2010  
Entitat adjudicatària: Fundació d'Investigació Hospital Doctor Peset.  
Títol del projecte: Efecte de l'estimulació elèctrica aplicada en la mà espàstica després d'un accident vascular cerebral en l'ancià.  
Investigador responsable: José-Ricardo Salom Terrádez.  
Ajuda concedida: 7.000 €  
Número d'expedient d'avaluació de tecnologies: 08/2010  
Entitat adjudicatària: Hospital Arnau de Vilanova (FISABIO).  
Títol del projecte: Repercussions econòmiques, ambientals i assistencials de la implantació de la radiologia digital en el Departament de Salut València Arnau de Vilanova - Llíria.  
Investigador responsable: Juana Belmar López.  
Ajuda concedida: 4.000 €  
Número d'expedient d'avaluació de tecnologies: 09/2010  
Entitat adjudicatària: Hospital Arnau de Vilanova (FISABIO).  
Títol del projecte: Influència de les creences i actituds sobre temor-evitació en el tractament de la lumbàlgia en metges generales. Assaig clínic controlat.  
Investigador responsable: Julio Doménech Fernández.  
Ajuda concedida: 1.000 €  
Número d'expedient d'avaluació de tecnologies: 06/2010  
Entitat adjudicatària: Fundació d'Investigació Hospital General d'Alacant.  
Títol del projecte: Assaig per a avaluar nous models assistencials relacionats amb el paro: el part hospitalari sense ingrés.  
Investigador responsable: Juan-Carlos Martínez Escoriza.  
Ajuda concedida: 3.000 €  
Número d'expedient d'avaluació de tecnologies: 10/2010  
Entitat adjudicatària: Fundació d'Investigació la Fe.  
Títol del projecte: Aplicació i avaluació d'una guia d'atencions d'infermeria en el manteniment de donants d'òrgans.  
Investigador responsable: Purificación Gironés Guillem.  
Ajuda concedida: 2.000 €